
FIŞA DISCIPLINEI

	1. Date despre program

	1.1. Instituţia de învăţământ superior
	Universitatea Națională de Știință și Tehnologie POLITEHNICA din București

	1.2. Facultatea
	Facultatea de Inginerie Industrială şi Robotică

	1.3. Departamentul
	Tehnologia Construcţiilor de Maşini

	1.4. Domeniul de studii universitare
	Inginerie Industrială

	1.5. Programul de studii universitare/Calificarea
	Tehnologia Construcțiilor de Mașini

	1.6. Ciclul de studii universitare
	Licență

	1.7. Limba de predare
	Română

	1.8. Locația geografică de desfășurare a studiilor
	București



	2. Date despre disciplină

	2.1. Denumirea disciplinei/
	Practică pentru proiectul de diplomă / Internship for Diploma Project

	2.2. Titularul activităților de coordonare practică
	Prof. Dr. Ing. Nicolae IONESCU

	2.3. Titularii activităților practice
	-

	2.4. Anul de studiu
	IV
	2.5. Semestrul 
	II
	2.6. Tipul de evaluare
	V
	2.7. Statutul disciplinei
	Fac

	2.8 Categoria formativă
	DS
	2.9 Codul disciplinei
	UPB.06.S.08.O.005



	3. Timpul total estimat (ore pe semestru de activităţi didactice)

	3.1. Număr de ore pe săptămână
	4
	din care: 3.2. curs
	-
	3.3. activități practice
	4

	3.4. Total ore din planul de învăţământ
	56
	din care: 3.5. curs
	-
	3.6. activități practice
	56

	Distribuţia fondului de timp
	Ore

	Studiul documentației tehnice, standardelor, ghidurilor și bibliografiei de specialitate
	20

	Documentare suplimentară în companie, bibliotecă, baze de date și pe platforme de specialitate
	24

	Pregătirea raportului de practică, a dosarului de documentare și a materialelor pentru proiectul de diplomă
	42

	Tutoriat
	4

	Examinări / colocviu
	4

	Alte activități
	0

	3.7. Total ore studiu individual
	94

	3.8. Total ore pe semestru
	150

	3.9. Numărul de credite
	6



	4. Precondiţii (acolo unde este cazul)

	4.1. de curriculum
	Disciplinele fundamentale și de specialitate parcurse în anii I–IV, în special cele privind proiectarea produselor, tehnologiile de fabricare, echipamentele de fabricare, controlul și inspecția, proiectarea asistată de calculator, fabricația asistată de calculator, managementul producției și calitatea fabricației.

	4.2. de rezultate ale învățării
	Capacitatea de a interpreta documentație tehnică, de a analiza produse, procese și sisteme industriale, de a utiliza aplicații software inginerești și de a aplica în condiții reale cunoștințele dobândite în cadrul programului de studii.



	5. Condiții necesare pentru desfășurarea optimă a activităților didactice (acolo unde este cazul) 

	5.1. de desfăşurare a cursului
	Nu se desfășoară activități de curs.

	5.2. de desfăşurare a practicii
	Stagiul se desfășoară în companii/institute/organizații cu activități relevante pentru TCM, pe baza acordurilor de parteneriat și a convențiilor de practică. Studentul respectă regulamentele organizației-gazdă, cerințele de securitate și sănătate în muncă, confidențialitatea și instrucțiunile tutorelui de practică.



6. Obiectiv general
Integrarea cunoștințelor și abilităților dobândite în programul TCM prin desfășurarea unui stagiu într-un mediu industrial sau de cercetare real, cu accent pe documentarea și înțelegerea produselor, proceselor, sistemelor tehnologice, echipamentelor, documentației tehnice și mecanismelor de asigurare a calității relevante pentru viitorul proiect de diplomă.
Dezvoltarea capacității de a observa, analiza și documenta activități profesionale reale, de a utiliza instrumente și aplicații software specifice, de a corela cerințele funcționale și tehnologice cu soluțiile implementate în companie și de a selecta informațiile tehnice, experimentale și economice necesare fundamentării proiectului de diplomă.

7. Rezultatele învățării

	Cunoștințe
	C.03. Studentul/absolventul identifică și descrie reprezentări grafice specifice produselor, fenomenelor și proceselor industriale.
C.04. Studentul/absolventul explică rezultate teoretice, rezultate experimentale și documentație tehnică asociate produselor, fenomenelor și proceselor industriale.
C.11. Studentul/absolventul identifică, explică, descrie principii și metode de modelare, simulare numerică, testare experimentală, asigurare a calității și management industrial, aplicabile în dezvoltarea și îmbunătățirea produselor, proceselor și sistemelor de fabricație.
C.PPD.1. Studentul descrie structura, fluxurile și principalele activități tehnice ale organizației în care se desfășoară stagiul.
C.PPD.2. Studentul explică legătura dintre cerințele produsului, procesul de fabricație, echipamentele utilizate, controlul calității și documentația tehnică.

	Abilități
	A.3.1. Studentul/absolventul utilizează reprezentări grafice asociate produselor, fenomenelor și proceselor industriale.
A.4.1. Studentul/absolventul efectuează calcule de dimensionare și de rezistență pentru repere/ansambluri mecanice.
A.4.2. Studentul/absolventul elaborează documentație tehnică, interpretează condiții tehnice și verifică concordanța dintre caracteristicile prescrise și rolul funcțional al reperelor/produselor industriale.
A.4.3. Studentul/absolventul interpretează fenomene și procese industriale și operează cu acestea.
A.4.4. Studentul/absolventul face achiziție de date experimentale asociate unor procese industriale și le prelucrează.
A.4.5. Studentul/absolventul interpretează rezultate teoretice și experimentale obținute în urma studierii unor procese industriale.
A.4.6. Studentul/absolventul operează cu procedee, procese și echipamente de fabricație cu îndepărtare de material, adăugare de material și redistribuire de material.
A.11.1. Studentul/absolventul proiectează și desfășoară determinări experimentale, colectează și prelucrează date, interpretează rezultate și elaborează rapoarte tehnice.
A.11.2. Studentul/absolventul stabilește cerințe tehnice și folosește standarde de calitate, efectuează verificări și teste de performanță și formulează recomandări pentru îmbunătățirea produselor și proceselor.
A.11.3. Studentul/absolventul aplică principii de management de proiect și analiză economică în dezvoltarea și implementarea soluțiilor inginerești.
A.11.4. Studentul/absolventul aplică planificarea, conducerea și asigurarea calităţii proceselor de fabricare.
A.11.5. Studentul/absolventul realizează modelarea și simularea proceselor și funcționării produselor în vederea optimizării în raport cu funcțiile obiectiv, validând rezultate obținute prin comparare cu date reale/experimentale.
A.PPD.1. Studentul colectează și structurează documentația tehnică, economică și organizațională relevantă pentru tema proiectului de diplomă.
A.PPD.2. Studentul analizează critic un proces/sistem real și formulează propuneri argumentate de îmbunătățire, pe baza datelor disponibile și a constrângerilor organizației-gazdă.

	Responsabilitate și autonomie
	RA.07. Studentul/absolventul selectează și utilizează surse bibliografice specifice domeniului.
RA.08. Studentul/absolventul demonstrează autonomie în învățare pe problematici specifice produselor, fenomenelor și proceselor industriale.
RA.19. Studentul/absolventul acționează în baza eticii și deontologiei profesionale în alocarea resurselor, evaluări tehnico-economice, realizarea de proiecte, studii și cercetări experimentale și poate lua decizii privind inspecția calității, fiind responsabil de calitatea fabricației și a produselor rezultate.
RA.20. Studentul/absolventul răspunde adecvat la situații noi și provocări generate de un mediu în continuă schimbare și acționează responsabil în exploatarea și îmbunătățirea sistemelor de producție, cu respectarea cerințelor de calitate, siguranță și eficiență.
RA.21. Studentul/absolventul dezvoltă abilități de conducere, precum motivarea echipei, gestionarea resurselor și coordonarea activităților pentru atingerea obiectivelor unui proiect, în raport cu responsabilitățile postului și cu relațiile funcționale și ierarhice specifice mediului industrial.
RA.22. Studentul/absolventul poate lua decizii cu privire la propria formare profesională continuă, în scopul inserției pe piața muncii, al adaptării la dinamica tehnologiilor și cerințelor acesteia, precum și pentru dezvoltarea personală și profesională, asumându-și responsabilitatea pentru consecințele acestor acțiuni asupra carierei sale.
RA.PPD.1. Studentul respectă cerințele de securitate, confidențialitate, etică și disciplină profesională ale organizației-gazdă și își asumă responsabilitatea pentru calitatea documentației realizate.
RA.PPD.2. Studentul își organizează autonom activitatea de documentare și colaborează profesional cu tutorele, personalul companiei și coordonatorul universitar.



8. Metode de desfășurare și îndrumare
Activitatea se desfășoară preponderent în organizația-gazdă, sub îndrumarea tutorelui de practică și cu monitorizarea coordonatorului universitar. Studentul participă la activități de observare, analiză, documentare și, în limitele stabilite de organizație, la sarcini tehnice relevante pentru profilul TCM și pentru tema viitorului proiect de diplomă.
Se utilizează documentație tehnică reală, desene, fișe tehnologice, standarde, planuri de control, baze de date, aplicații CAD/CAE/CAM, sisteme informatice industriale și, după caz, date experimentale sau rezultate ale monitorizării proceselor. Activitățile sunt adaptate specificului companiei și condițiilor de confidențialitate.
Feedback-ul se realizează prin discuții periodice cu tutorele și coordonatorul, verificarea caietului/raportului de practică și a dosarului de documentare, precum și prin corelarea informațiilor colectate cu cerințele proiectului de diplomă.


9. Conținuturi
	9.1. Curs: nu se desfășoară

	9.2. Activități practice

	Etapa / modul
	Conținutul orientativ
	Nr. ore

	1
	Integrarea în organizația-gazdă. Prezentarea companiei/institutului, structurii, domeniilor de activitate, fluxurilor informaționale și de materiale, produselor/serviciilor și regulilor de securitate, confidențialitate și conduită profesională.
	8 h

	2
	Analiza produselor și a proceselor tehnologice reprezentative. Urmărirea unor procese pentru produse metalice și/sau nemetalice: prelucrări prin așchiere, deformare plastică, procedee neconvenționale, fabricație aditivă, injecție/termoformare, asamblare, montaj, control și inspecție, după specificul organizației.
	12 h

	3
	Analiza și utilizarea documentației tehnice și tehnologice: desene, specificații, fișe tehnologice, planuri de operații, instrucțiuni, standarde, planuri de control și trasabilitate. Colectarea informațiilor relevante pentru tema proiectului de diplomă.
	10 h

	4
	Utilizarea instrumentelor digitale și a aplicațiilor software din companie pentru proiectare constructivă și tehnologică, modelare/simulare, programarea și urmărirea producției, achiziția și analiza datelor sau alte activități specifice.
	10 h

	5
	Analiza aspectelor de calitate, trasabilitate, productivitate, cost, sustenabilitate, mentenanță și after-market. Identificarea unor probleme reale și formularea unor propuneri de îmbunătățire, în limitele informațiilor disponibile.
	8 h

	6
	Elaborarea raportului de practică și a dosarului de documentare pentru proiectul de diplomă: sinteza informațiilor, scheme, desene, fotografii permise, date, cataloage, standarde și alte resurse. Pregătirea și susținerea concluziilor stagiului.
	8 h

	
	Total activități practice
	56 h

	Notă: Conținutul concret al stagiului se adaptează profilului organizației-gazdă și temei proiectului de diplomă. Activitățile se realizează numai în limitele atribuțiilor permise studentului și cu respectarea cerințelor de securitate, confidențialitate și protecție a informațiilor.

	Bibliografie orientativă: documentația tehnică și tehnologică pusă la dispoziție de organizația-gazdă; standarde și normative aplicabile; ghidul FIIR/TCM pentru practică și elaborarea proiectului de diplomă; lucrări de specialitate și baze de date științifice relevante temei.




	10. Evaluare

	Tip activitate
	Etapă
	10.1. Criterii de evaluare
	10.2. Metode de evaluare
	10.3. Pondere din nota finală

	10.4. Curs
	-
	Nu se desfășoară activități de curs.
	-
	-

	10.5. Practică
	Evaluare pe parcurs
	Participarea și îndeplinirea sarcinilor stabilite; respectarea regulilor organizației-gazdă; calitatea documentării; relevanța și coerența raportului și a dosarului de documentare pentru proiectul de diplomă.
	Monitorizarea activității; confirmarea stagiului de către organizația-gazdă; verificarea raportului/caietului și a dosarului de documentare.
	80%

	10.5. Practică
	Colocviu / verificare finală
	Capacitatea de a explica activitățile desfășurate, procesele și documentația analizată, rezultatele obținute și relevanța acestora pentru proiectul de diplomă.
	Discuție orală și prezentarea documentelor de practică.
	20%

	10.6. Condiţii de promovare și standard minim de performanță: confirmarea efectuării stagiului; prezentarea raportului și a documentelor solicitate; obținerea a minimum 50% din punctajul total. Studentul trebuie să demonstreze că poate descrie și interpreta cel puțin un produs/proces/sistem real, să utilizeze documentație tehnică relevantă și să identifice informații utile pentru fundamentarea proiectului de diplomă.




	Data completării
	Coordonator practică
	Tutore / reprezentant organizație-gazdă

	01.09.2026
	Prof. Dr. Ing. Nicolae IONESCU

........................................
	........................................

........................................

	
	
	

	Data avizării în Departamentul TCM
19.09.2026
	Director Departament TCM
Prof. Dr. Ing. Nicolae IONESCU

.............................................

	Data aprobării în Consiliul Facultății (FIIR)
24.09.2026
	Decan FIIR
Prof. Dr. Ing. Ec. Cristian DOICIN

